
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: „Разширение на газопреносната инфраструктура на „Булгартрансгаз“ ЕАД паралелно на северния (магистрален) газопровод до българо-сръбската граница“, етап: Линейна част, подетап А, част А10 (Дреновец – Киреево) 
Дата на извършване на проверката: 08.07.2020 г.

Място на извършване на проверката: на територията на общините – Ружинци, Димово, Макреш, Грамада и Кула, обл. Видин 
Проверени компоненти и фактори на околната среда:
· Въздух

· Води
· Почви

· Отпадъци
· Биоразнообразие
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закона за опазване на околната среда (ЗООС)

· Закон за почвите (ЗП)

· Закон за чистотата на атмосферния въздух (ЗЧАВ)

· Закон за водите (ЗВ) 

· Закон за биологичното разнообразие (ЗБР)
Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед №РД-113/03.07.2020 г. на Директора на РИОСВ – Монтана за извършване на комплексна проверка на място на обект: „Разширение на газопреносната инфраструктура на „Булгартрансгаз“ ЕАД паралелно на северния (магистрален) газопровод до българо-сръбската граница“, етап: Линейна част, подетап А, част А10 (Дреновец – Киреево).
На 08.07.2020 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2020 г. и Заповед №РД-113/03.07.2020 г. на директора на РИОСВ – Монтана се извърши проверка на обекта и беше съставен Констативен протокол № КПКД-4/08.07.2020 г.
Проверени са:

· Участъци от част А10 (Дреновец – Киреево); 
· Документи и данни, свързани със законовите и подзаконови нормативни актове по околна среда.
Констативна част:



Между „Булгартрансгаз“ ЕАД – Възложител и Обединение „Консорциум Аркад“ –Изпълнител е сключен Договор на 18 септември 2019 г. за „Доставка на необходимите материали и оборудване, инвестиционно проектиране-фаза работен проект, изграждане и въвеждане в експлоатация на обект: „Разширение на газопреносната инфраструктура на „Булгартрансгаз” ЕАД паралелно на северния (магистрален) газопровод до българо-сръбската граница”, етап: „Линейна част“. С цел изпълнението на договора Обединение „Консорциум Аркад“ трябва да спазва изискванията на Приложение № 27 от техническата спецификация – „Условия и мерки, които изпълнителят е длъжен да изпълни във фазите на проектиране и строителство при реализацията на инвестиционното предложение (ИП) „Разширение на газопреносната инфраструктура на „Булгартрансгаз“ ЕАД паралелно на северния (магистрален) газопровод до българо-сръбската граница“, етап „Линейна част“, части А1 до А10 включително“, регламентиращо условията и мерките, които Изпълнителят е длъжен да изпълни във фазите на проектиране и строителство при реализацията на инвестиционното предложение, за всяка една от частите от А1 до А10, за които е приложимо влязлото в сила Решение по оценка на въздействието върху околната среда (ОВОС) №7-5/2013 г. издадено от МОСВ.
 С писмо изх. № ОВОС-59/16.11.2018 г. на МОСВ се потвърждава и задължението на Възложителя да изпълни поставените условия и мерки в Решението по ОВОС.







В РИОСВ – Монтана са внесени пет доклади по контрол и наблюдение на прилагането на условията и мерките, описани в Приложение №27, отнасящи се за периода от 18 септември до 31 май 2020 г. В докладите е декларирано планирането и изпълнението на условията и мерките по Приложение №27.

Предмет на осъществената проверка е подетап А, част А10 „Преносен газопровод от КВ Дреновец - КВ Грамада - СОГ и КВ Киреево до българо-сръбската граница“. Трасето на тази част преминава през землищата на 15 населени места, разположени в пет общини от област Видин. Газопроводът в тази част е с дължината от 59,611 км, от км 481,2 до км 540,81 и включва линейна част и площадки на наземни съоръжения. Строителните дейности по част А10 са започнали в периода 1 февруари - 31 март 2020 г. 

При проверката е направен обход на трасето на газопровода в част А10 при км 501, км 507 и км 508. При км 501 се извършват дейности по разчистване на сервитута, по преминаване на пътя и заваръчни дейности, а при км 507 и 508 са извършени само дейности по трасиране, подготовка на строителната ивица, отстраняване на почвения слой и подравняване на терена и подреждане на тръбите в работна ивица.  
От извършения оглед на горепосочените участъци и преглед на представените в инспекцията и на място документи се констатира, че са изпълнени и се изпълняват условията и мерките, описани в Приложение № 27, приложими за част А10 на етап строителство:

- на дружеството „Булгартрансгаз” ЕАД са издадени от БДДР – Плевен съответните разрешителни за ползване на воден обект с цел на ползването за изграждане на нови, реконструкция или модернизация на съществуващи системи и съоръжения за линейна инфраструктура и разрешителни за водовземане с цел изграждане на съоръжение за водовземане от повърхностни води за хидравличен тест на газопровод. Предстои провеждане на процедура в БДДР – Плевен по издаване на разрешителни за ползване на воден обект за заустване на генерираните отпадъчни води от хидравличното изпитване на газопровода. 
- в зоните за специална защита на водите по чл. 119 а, ал.1, т. 5, от ЗВ в периода 1 февруари 2020 г. – 31 март 2020 г. са извършени сечи на естествена крайречна дървесна растителност само в площите за сервитутите на линейната транспортна и енергийна инфраструктура в ЗЗ BG0000251 „Макреш“, BG0000498 „Видбол“, BG0000200 „Войница“.

- извършена е класификация на отпадъците по реда на Наредбата по чл. 3 от ЗУО. РИОСВ-Монтана е утвърдила работните листа за отпадъците. Води се отчетна книга за отпадъците, заверена от инспекцията. Със Заповед е определено отговорно лице, което да организира безопасното управление на опасните отпадъци и периодично да обучава персонала, който работи с тях. Осигурено е разделното събиране и транспортиране на изкопните земни маси и отпадъците от строителството. Осигурени са съдове (контейнери 4 м3) за временно съхраняване на отпадъците  до предаването им на лица, притежаващи документ по чл. 35 от ЗУО. 

- иззетите хумусни и земни маси по време на строителството се депонират разделно и в последствие ще се използват за рекултивация на нарушените терени.


- зареждането на тежката строителна техника с горива се осъществява на отредени за целта места на строителната полоса от мобилни цистерни при спазване на всички изисквания за безопасност и опазване на околната среда 

-  транспортният график и маршрутите са съгласувани и одобрени от засегнатите общини в началото на м. април 2020 г. без забележки.







- съгласно представените доклади, в участъците от трасето, преминаващо през защитени зони, строителните дейности са извършени в периода 01.02.2020 г. – 31.03.2020 г., преди размножителния период на птиците от 20.03. до 10.07.2020 г. Почистването на същите от дървесна и храстова растителност (сеч, изкореняване) е извършено в същия период.





– видно от информацията, представена в четвъртия доклад, са поставени 10 къщички за прилепи в горските местообитания в защитена зона „Макреш” (при км 507,5). При теренната проверка е извършен оглед на една от поставените къщички.



Заключение:
Изпълняват се задълженията, произтичащи от екологичното законодателство 
При извършената проверката не са дадени предписания.
Приоритети за последваща контролна дейност:
· Спазване на поставените условия и мерки в Решението по ОВОС с №7-5/2013 г.

